У краіну-суседку адправіліся намеснік старшыні райвыканкама Ю. М. Кісялёў, начальнік аддзела ідэалагічнай работы, культуры і па справах моладзі Г. М. Чаплінская, дырэктар ААТ “Навасёлкі-Лучай” Ю. Ф. Шымчык, яго намеснік С. І. Каласёнак, а таксама народная эстрадная група “25 плюс-мінус”. Задачай артыстаў было прадставіць беларускую музычную культуру, у прыватнасці напрамак джазавай музыкі, які развіваецца ў нашым рэгіёне. Яны выступалі на дзвюх пляцоўках: у пятніцу, 22 ліпеня, — у гарадскім пасёлку Малта, дзе разам з мясцовымі калектывамі давалі канцэрт у новай школе, уведзенай у эксплуатацыю ў снежні 2015 года, а ў суботу — у Рэзекне.